钦定古今图书集成/方舆汇编/职方典/第1294卷 > 《咏郴州温泉》宋·张舜民
## 钦定古今图书集成/方舆汇编/职方典/第1294卷 > 《咏郴州温泉》宋·张舜民

岧峣华清宫，下有温泉水。绣岭络千门，玉莲喷九蕊。
第一名御泉，第二沐妃子。从上傍诸王，最下列卫士。
淙淙三十六，枝分或栉比。每年十月初，仙仗常依此。
楼头羯鼓停，殿卜《霓裳》委。尘垢三百年，行人与闾里。
忽惊郴岭下，和煖雅相似。只是远长安，不当人眼底。
皇天宅万物，得地即为美。幸免与兴亡，往来常止止。